പ്രധാനമന്ത്രി നരേന്ദ്ര മോദി റോമിലെത്തി മാര്പാപ്പയുമായി കൂടിക്കാഴ്ച നടത്തും റോം: ജി 20 ഉച്ചകോടിയില് പങ്കെടുക്കാനായി പ്രധാനമന്ത്രി നരേന്ദ്ര മോദി ഇറ്റലിയുടെ തലസ്ഥാനമായ റോമിലെത്തി. 30, 31 തിയതികളിലാണ് ഉച്ചകോടി നടക്കുക. ഇന്തോപസഫിക് മേഖലയിലെ ചൈനയുടെ നീക്കങ്ങളില് ശക്തമായ വിമര്ശനങ്ങള് പ്രധാനമന്ത്രി ഉച്ചകോടിയില് ഉയര്ത്തുമെന്നാണ് റിപ്പോര്ട്ട്.ഗ്ലാസോയില് നടക്കുന്ന കോപ് 26 ലോക നേതാക്കളുടെ സമ്മേളനത്തില് പങ്കെടുക്കുന്ന മോദി വിവിധ രാജ്യങ്ങളിലെ ഭരണാധികാരികളുമായി കൂടിക്കാഴ്ച നടത്തും. കാലാവസ്ഥാ വ്യതിയാനം, സാമ്ബത്തിക പ്രശ്നങ്ങള് അടക്കമുള്ള കാര്യങ്ങള് സമ്മേളനത്തില് ചര്ച്ചയാകും.ആഗോള കത്തോലിക്ക സഭ പരമാധ്യക്ഷന് ഫ്രാന്സിസ് മാര്പാപ്പയുമായി വത്തിക്കാന് സിറ്റിയില് പ്രധാനമന്ത്രി ഒക്ടോബര് 30നാണ് കൂടിക്കാഴ്ച നടത്തുക. മാര്പാപ്പയെ പ്രധാനമന്ത്രി ഇന്ത്യയിലേക്ക് ക്ഷണിക്കുമെന്നാണ് റിപ്പോര്ട്ട്. ഇന്ത്യ സന്ദര്ശിക്കാന് മാര്പാപ്പ നേരത്തെ ആഗ്രഹം പ്രകടിപ്പിച്ചിരുന്നു. എന്നാല്, കേന്ദ്ര സര്ക്കാര് അനുമതി നല്കിയിരുന്നില്ല. ജഹവര്ലാല് നെഹ്റു, ഇന്ദിര ഗാന്ധി, ഐ.കെ ഗുജ്റാള്, എ.ബി. വാജ്പേയി എന്നിവരാണ് മാര്പാപ്പയുമായി കൂടിക്കാഴ്ച നടത്തിയ മറ്റ് പ്രധാനമന്ത്രിമാര്.